Thule

Thule ilikuwa jina la kisiwa kwenye Atlantiki upande wa kaskazini wa Ulaya kilichotajwa na Pytheas wa Massilia, mpelelezi wa Ugiriki ya Kale katika karne ya 4 KK, STRABO, Geographica, 2.4.1. (trans. HAMILTON, H.C. and FALCONER, W.). 

Haijulikani ni kisiwa gani alichotaja kama kilikuwa Iceland, Greenland au labda visiwa vya Faroe. Kuna hakika ya kwamba Pytheas alitaja mahali pa kaskazini kwa sababu aliandika ya kwamba "bahari inayoganda", yaani bahari inayofunikwa na barafu, ilianza safari ya siku 1 kutoka kule. Lakini haijulikani aliandika katika mwezi gani na uenezaji wa barafu baharini unabadilika pamoja na majira.

Kwa hiyo jina la Thule lilitumiwa katika Ulaya kwa kutaja mwisho wa Dunia iliyoweza kufikiwa na watu kabla ya kuingia katika maeneo ya barafu tupu. , tovuti ya "Idols of the Cave" inayokusanya habari nyingi kuhusu Thule na maana mbalimbali za jina hili 

Kutokana na imani hii jina la "Ultima Thule", ambalo ni Kilatini kwa "Thule ya mwisho" limekuwa namna ya kutaja "mwisho wa Dunia".

Katika mwezi wa Machi 2018 NASA iliamua kuita kiolwa cha angani katika Ukanda wa Kuiper "Ultima Thule" kwa sababu ni kiolwa cha mbali kabisa kitakachotembelewa na kipimaanga New Horizon mnamo tarehe 1 Januari 2019New Horizons Chooses Nickname for ‘Ultimate’ Flyby Target, tovuti ya NASA, 3 Machi 2018. Mnamo mwaka 2019 Umoja wa Kimataifa wa Astronomia uliamua jina rasmi kuwa "Arrokoth".

Kujisomea
  Downloadable Google Books.


 Joanna Kavenna, The Ice Museum: In Search of the Lost Land of Thule, London, Penguin, 2006. ISBN 978-0-14-101198-1


 Thule, makala ktk Encyclopedia Britannica 1911

Viungo vya nje

jamii:Visiwa vya Atlantiki